# Unionisme espanyol

L'unionisme espanyol és una ideologia o actitud política que defensa mantenir la dependència dels diferents territoris que formen actualment el Regne d'Espanya. En conseqüència, es caracteritza per oposar-se a la independència de les nacions sense estat i als moviments d'alliberament nacional, harmonitzant-la amb Espanya.
Hi ha dos corrents principals: Els que persegueixen una Espanya única i indivisible, on l'únic idioma i identitat reconeguda sigui exclusivament l'espanyola, i els que que defensen les particularitats de Catalunya de cara a la resta d'Espanya, donant suport al sistema autonòmic actual o proposant el federalisme dintre d'Espanya, en tot cas sense considerar-se nacionalistes.
El terme és utilitzat des de 2000 per la societat, la política i els mitjans de comunicació d'Espanya i les diferents comunitats amb moviments independentistes, en referència a l'unionisme al Regne Unit, amb un to despectiu, en posar en qüestió el respecte als conceptes de plurinacionalitat i respecte al principi democràtic com a guia d'actuació d'un sistema democràtic de convivència entre nacions.
Les manifestacions unionistes es convoquen en 12 d'octubre i el Dia de la Constitució Espanyola, i en contra del Procés independentista català las quals, segons els independentistes, acostumen a gaudir de força cobertura mediàtica i molts mitjans materials tot i que tinguin escassa afluència, siguin a Madrid o a Barcelona, i s'acostuma a mostrar simbologia franquista per part de grups d'ultradreta. Van arribar a convocar 350.000 persones a Barcelona pocs mesos després del Referèndum sobre la independència de Catalunya de 2017, molt lluny de les xifres convocades per l'independentisme català.
Es considera que formen part de l'unionisme espanyol les formacions polítiques Partit Popular, Partit Socialista Obrer Espanyol, Ciutadans - Partit de la Ciutadania i Vox, i altres entitats com Societat Civil Catalana, Impulso Ciudadano, Asamblea por una Escuela Bilingüe i S'ha acabat, Atès que la gran majoria dels no independentistes, tret dels votants de PP i de Ciutadans estan a favor del dret a decidir, els unionistes son insuficients per construir una majoria contrària a la independència tant a Catalunya com a Euskadi. A les eleccions a la Generalitat de Catalunya, una part de l'electorat vota al partit unionista hegemònic del moment independentment del seu posicionament en l'eix dreta-esquerra, que des de la recuperació de democràcia fins a finals de la dècada de 1990 ho fou el PSC, des de 2010 amb competència del PP, i des de 2015, de Ciutadans, que la va tornar a perdre en 2021. El procés independentista català ha esperonat comportaments violents dins de l'unionisme.

## Referències

* ↑ Palà, Roger «Contra el concepte ‘unionista’». Crític - La nevera: Blog de Roger Palà, 26-06-2017.
* ↑ Antich, José. «Campanya, dia 0: PSOE, Podemos i Vox de bracet». El Nacional, 27-01-2021. [Consulta: 28 gener 2021].
* ↑ Mercader, Jordi. «El unionismo vergonzante» (en castellà). Cronica Global, 30-11-2017. [Consulta: 16 gener 2021].
* ↑ de Carreras, Francesc. «Nosotros, los unionistas» (en castellà). El Pais, 21-10-2015. [Consulta: 16 gener 2021].
* ↑ Gastaminiza, Genoveva. «Otegi llama "gusanos" y "unionistas" a los manifestantes contra ETA» (en castellà). El Pais, 21-02-2000. [Consulta: 16 gener 2021].
* ↑ Anguera, Iva. «Una entidad afín a CDC divide a los catalanes entre "independentistas" y "unionistas"». Diari ABC, 06-03-2009. [Consulta: 27 octubre 2013].
* ↑ Martínez, Isabel C. «El PNV defiende la autodeterminación y descalifica al PSE en el Aberri Eguna». Diari El País, 12-04-2009. [Consulta: 26 octubre 2013].
* ↑ Gómez Damborenea, Pedro. «Soy unionista, ¿y?» (en castellà). El Diario, 17-09-2014. [Consulta: 16 gener 2021].
* ↑ Lluís, Joan-Lluís. «Mots per dir el que volem que sigui Catalunya». El Punt Avui, 27-09-2015. [Consulta: 16 gener 2021].
* ↑ «PNV defiende el derecho de autodeterminación, frente al proyecto del "unionismo" de crear "una España uniforme"» (en castellà). Europa Press, 11-04-2009. [Consulta: 16 gener 2021].
* ↑ Guasch, Albert. «Última hora de la manifestación constitucionalista, en directo» (en castellà). La Vanguardia, 27-10-2019. [Consulta: 28 gener 2021].
* ↑ Cotarelo García, Ramón. La República catalana. Ara llibres, 2016. ISBN 8416245398.
* ↑ «350.000 persones en la manifestació per la unitat d'Espanya a Barcelona». CCMA, 08-10-2017. [Consulta: 28 gener 2021].
* ↑ Sorolla, José A. «El unionismo en Catalunya deja de ser silencioso» (en castellà). El Pertódico, 14-10-2013. [Consulta: 6 febrer 2021].
* ↑ Palmer, Jordi. «PSC, Vox, PP i Cs, junts però no barrejats». El Nacional, 27-10-2019. [Consulta: 16 gener 2021].
* ↑ «Societat Civil Catalana admet que l’unionisme es pot desmobilitzar». El Nacional, 03-02-2020. [Consulta: 16 gener 2021].
* ↑ «Entidades unionistas piden voz en la negociación del nuevo gobierno» (en castellà). El Nacional, 24-11-2019. [Consulta: 16 gener 2021].
* ↑ Ríos, Mario. «Sobre el unionismo» (en castellà). ElDiario.es, 16-10-2014. [Consulta: 6 febrer 2021].
* ↑ Sola, Ramon. «El crecimiento de EH Bildu y PNV sella otra derrota de la derecha unionista en Euskal Herria» (en castellà). Naiz. [Consulta: 12 febrer 2021].
* ↑ Puig i Sedano, Xavier. «El més gran dels perdedors». El Temps, 19-10-2020. [Consulta: 16 gener 2021].
* ↑ Esteve, Mireia. «El PP busca recuperar el liderazgo del unionismo en Catalunya». Ara, 28-01-2021. [Consulta: 6 febrer 2021].
* ↑ Hedgecoe, Guy. «Basques watch Catalan independence bid with caution» (en anglès). Irish Times, 18-05-2018. [Consulta: 16 gener 2021].

## Vegeu també

* Tabarnia
* Anticatalanisme
* Independentisme català